b'\n_START_ARTICLE_\nStrogo zaupno na Irskem\n_START_SECTION_\nVsebina\n_START_PARAGRAPH_\nSkozi potovanje Gradi\xc5\xa1nik na hudomu\xc5\xa1en na\xc4\x8din opi\xc5\xa1e Irske navade in kraje, njihove odnose do vsakdanjih opravkov, dotakne se njihove vere, zgodovine, prometa, vremena in \xc5\xa1e \xc4\x8desa. Vse \xc5\xa1e dodatno pove\xc5\xbee z zgodbami iz svoje preteklosti._NEWLINE_Potopis se za\xc4\x8dne, ko avtorju njegova \xc5\xbeena in psihiater predlagata po\xc4\x8ditnice. Porodi se ideja o Irski. \xc5\xbde na samem letali\xc5\xa1\xc4\x8du nastane problem, saj ho\xc4\x8de glavni lik s seboj na letalo vzeti plinski grelnik, katerega mora predati varnostnikom, da ga sploh spustijo na letalo. \xc5\xbde na Londonskem letali\xc5\xa1\xc4\x8du spozna vodi\xc4\x8dko, ki mu je cel \xc4\x8das trn v peti. Najprej se z Irsko pokrajino spoznajo preko kolesarjenja. Na poti do Wicklow mountains se zaradi kvarjenja opreme venomer ustavljajo. Ko tak\xc5\xa1no potovanje pre\xc5\xbeivijo se odpravijo na potep po Dublinu. Tam so avtorju zanimivi parki in pokopali\xc5\xa1\xc4\x8da. S kombijem se odpravijo kot pravi avtor na klate\xc5\xa1tvo. Pot jih zanese tudi na sever Irske, samo potovanje pa zaklju\xc4\x8dijo v Killarneyu in ve\xc4\x8djem mestu Cork.\n_START_SECTION_\nZbirka\n_START_PARAGRAPH_\nPotopis je prvi v seriji Strogo zaupno. Druga dva naslova sta \xc5\xa1e Strogo zaupno po Siciliji in Strogo zaupno o Sloveniji.\n_START_SECTION_\nIzdaje\n_START_PARAGRAPH_\nStrogo zaupno na Irskem je do\xc5\xbeivel \xc5\xa1e dodatna dva ponatisa leta 1998 in 2001.'